Държавен вестник, бр. 35, 2011 г., стр. 51

БРОЙ  35	
Д Ъ Р Ж А В Е Н  В Е С Т Н И К 	
СТР.  51  
Чл. 72. (1) Спортистите и другите лица се 
наказват за извършено второ нарушение на 
антидопинговите правила съобразно таблицата 
в приложението.
(2) В случаите, когато спортист или друго 
лице, извършило второ нарушение на анти­
допинговите правила, установи, че има право 
на отлагане на изтърпяването или намаляване 
на част от срока за лишаване от права по 
реда на чл. 68 и 69, разглеждащият състав 
първо определя размера на приложимия срок 
по таблицата към ал. 1, а след това налага 
съответното отлагане на изтърпяването или 
намаляването. Остатъкът от срока след при­
лагането на която и да е от тези разпоредби 
задължително трябва да бъде в размер една 
четвърт от приложимия срок. 
Чл. 73. За трето нарушение по чл. 6, ал. 1 
наказанието е окончателно лишаване от права 
без право на възстановяването им, освен ако 
нарушението изпълнява условията на чл. 66 за 
премахване или намаляване на срока за лиша­
ване от права или става дума за нарушение по 
чл. 6, ал. 1, т. 4. В тези случаи срокът за ли­
шаване от права е от 8 години до окончателно 
лишаване от права без право на възстановяване. 
Чл. 74. (1) За целите на налагане на санк­
ции по чл. 72 нарушенията на антидопинговите 
правила се разглеждат като втори само ако 
антидопинговата организация е в състояние да 
установи, че съответният спортист или друго 
лице са извършили второто нарушение след 
получаване на известие за първо нарушение 
по реда на глава втора, раздел III или след 
полагане на съответните усилия от страна на 
антидопинговата организация да им бъде връ­
чено такова известие.
(2) Ако антидопинговата организация не 
съумее да представи доказателства по ал. 1, 
нарушенията се разглеждат заедно като едно- 
единствено първо нарушение, а санкцията се 
определя въз основа на нарушението, за което е 
предвидена по-тежка санкция. Появата на мно­
гократни нарушения може да бъде разгледана 
като фактор при определянето на утежняващи 
обстоятелства.
(3) Ако след вземането на решение по нару­
шение на антидопинговите правила Дисципли­
нарната комисия и/или лицензираната спортна 
организация узнае факти по друго нарушение, 
извършено от спортиста или съответното друго 
лице преди известяването им относно първото 
нарушение, Дисциплинарната комисия и/или 
лицензираната спортна организация налага до­
пълнителна санкция въз основа на санкцията, 
която би била приложима, ако двете нарушения 
се разглеждат едновременно. Резултатите, които 
са постигнати от спортиста или съответното 
друго лице по време на всички състезания в 
периода между двете нарушения, се анулират 
по реда на чл. 63. 
(4) За да избегнат възможността за устано­
вяване на утежняващи обстоятелства за сметка 
на извършеното по-рано, но открито по-късно, 
нарушение, спортистът или съответното друго 
лице трябва да направят самопризнания за 
извършването на по-ранното нарушение свое­
временно след получаване на известие за на­
рушението, в което са обвинени първоначално. 
(5) Правилото по ал. 4 се прилага и в слу­
чаите, когато Дисциплинарната комисия и/
или лицензираната спортна организация узнае 
факти по повод на предишно нарушение, след 
като вече е взела решение по повод на второ 
нарушение на антидопинговите правила.
(6) За да се счита, че е налице многократно 
нарушение за целите на този член, е задължи­
телно всяко от нарушенията на антидопинговите 
правила да е извършено в рамките на 8 години. 
Чл. 75. (1) За начало на срока за лишава­
не от права се счита датата на взетото при 
изслушването решение за неговото налагане, 
а при отказване от правото на изслушване за 
начало на срока се счита датата на добровол­
ното му приемане или налагането му по друг 
начин. Срокът на всяко временно отстраняване 
независимо дали е наложено, или е прието 
доброволно, се приспада от срока за лишаване 
от права. 
(2) В случаите на съществени забавяния на 
процедурата за изслушване или на друг етап 
от допинговия контрол, които не са причинени 
от спортиста или от съответното друго лице, 
Дисциплинарната комисия и/или лицензира­
ната спортна организация при налагане на 
санкцията имат право да определят по-ранна 
дата за начало на срока за лишаване от права, 
като например датата на вземане на пробата 
или на последно появилото се нарушение на 
антидопинговите правила.
(3) В случаите, когато спортист направи 
самопризнания за извършено нарушение не­
забавно (което във всички случаи означава 
преди участие в следващо състезание), след като 
бъде обвинен от антидопингова организация, 
за начало на срока за лишаване от права може 
да бъде обявена датата на вземане на пробата 
или на последно появилото се нарушение на 
антидопинговите правила. 
(4) В случаите по ал. 2 и 3 спортистът или 
длъжностното лице изтърпяват поне половината 
от срока за лишаване от права след: 
1. датата на доброволното приемане на 
налагането на санкцията; 
2. датата на взетото на изслушването реше­
ние за налагане на санкцията, или
3. датата на налагане на санкцията по друг 
начин.
(5) Ако на спортист му бъде наложено 
временно отстраняване и той го изтърпи, раз­
мерът на срока на временното отстраняване 
се приспада от евентуално наложения му срок 
за лишаване от права.